Ish-Presidenti Obama dhe personalitete përshëndesin të diplomuarit e 2020-tës
Një grup personalitetesh u treguan të vendosur për ta kremtuar klasën e të diplomuarve të vitit 2020
Koronavirusi anuloi këtë vit edhe ceremonitë fizike të diplomimit në institucionet arsimore. Megjithatë, një grup personalitetesh, duke përfshirë ish-Presidentin Barack Obama, basketbollisti LeBron James dhe aktivistja nobeliste Malala Yousafzai, ishin të vendosur për ta kremtuar klasën e të diplomuarve të vitit 2020. Ylli i ekipit Lakers, basketbollisti LeBron James, çeli ceremoninë virtuale, duke lavdëruar të diplomuarit për rezistencën dhe punën e palodhur të tyre përballë pandemisë së koronavirusit. Kevin Hart, Zendaya, Timothee Chalamet, Pharrell Williams, Megan Rapinoe, Lena Waithe, Bad Bunny dhe Kumail Nanjiani gjithashtu u shfaqën për të uruar të diplomuarit dhe për të ndarë disa prej eksperiencave të tyre. Në fjalën e tij, ish-Presidenti Obama tha se klasa e vitit 2020 është dashur të merret me shumë sfida gjatë arsimimit të tyre, përfshirë ngritjen e mediave sociale, sulmet me armë në shkolla dhe ndryshimet klimatike. Dhe pikërisht kur ata ishin në vijën e finishit, shkollat kudo u mbyllën për shkak të koronavirusit. "", tha ish-Presidenti Barack Obama. Ish-Presidenti Obama u bëri thirrje studentëve të ruajnë vlera pozitive edhe kur liderët e tyre nuk veprojnë kështu. "", tha ai. Nobelistja Malala Yousafzai, e cila po humb edhe vetë ceremoninë e diplomimit të saj, u bëri thirrje të gjithëve të mbajnë mend studentët me më pak me fat në vendet në zhvillim. Dua Lipa performoi një numër muzikor virtual me ndihmën e disa tifozëve të shkollave të mesme dhe daulleve. Alicia Keys, performoi një këngë për punonjësit e vijës së parë, mjekët dhe infermierët, si dhe brohoriti maturantët.